Sisplatiini

Sisplatiini eli cis-diammiinidikloroplatina(II) on syöpien hoidossa käytettävä platinajohdos. Se annetaan infuusiona laskimoon joko yksistään tai osana yhdistelmähoitoa. 

Lääkkeen merkittävä haittavaikutus on sen munuaistoksisuus. Muihin haittavaikutuksiin lukeutuvat pahoinvointi ja oksentelu, joita joutuvat kokemaan lähes kaikki sisplatiinia saavat. Lisäksi on yleistä, että hoidon takia potilas kuulee korkeat äänet tavallista heikommin. Tämä johtuu lääkkeen ototoksisuudesta. Usein potilaan trombosyytti- ja leukosyyttiarvoissa näkyy huomattava lasku, joka ei kuitenkaan yleensä ole hoitoa rajoittava tekijä.

Sairauksia, joiden hoidossa sisplatiinia käytetään, ovat kives-, munasarja-, virtsarakko- ja keuhkosyövät sekä pään ja kaulan alueen maligniteetit.

Erityishuomiot
Erityisesti huomioitavaa on se, ettei lääkeaineinjektiota annettaessa, taikka tätä edeltävästi platinajohdos pääsisi kosketuksiin minkään alumiinia sisältävän hoitovälineen kanssa.

Lähteet 
 Lääkelaitos – Pfizerin valmiste
  Lääkeinfo.fi – Cisplatin Accord 1 mg/ml infuusiokonsentraatti, liuosta varten (ACCORD HEALTHCARE)
  Cisplatin Ebewe – (Lääkkeen hoito- ja annosteluohje 1mg/ml infuusioliusta varten)

Aiheesta muualla 

Terveysportti, metatesaurus: Sisplatiini
PubChem: Cisplatin 
DrugBank: Cisplatin 
KEGG: Cisplatin 
ChemBlink: Cisplatin 

Solunsalpaajat
Platinayhdisteet
WHO:n tärkeimmät lääkkeet